CELEX: 32010R0875
Language: fi
Date: 2010-10-05 00:00:00
Title: Komission asetus (EU) N:o 875/2010, annettu 5 päivänä lokakuuta 2010 , rehujen lisäaineen hyväksymisestä kymmeneksi vuodeksi  ETA:n kannalta merkityksellinen teksti

6.10.2010   
            
            
               FI
            
            
               Euroopan unionin virallinen lehti
            
            
               L 263/4
            
         KOMISSION ASETUS (EU) N:o 875/2010,
   annettu 5 päivänä lokakuuta 2010,
   rehujen lisäaineen hyväksymisestä kymmeneksi vuodeksi
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1) ja erityisesti sen 3 ja 9 artiklan,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (2) ja erityisesti sen 25 artiklan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä.
            
         
               (2)
            
            
               Asetuksen (EY) N:o 1831/2003 25 artiklassa vahvistetaan siirtymäsäännökset rehun lisäaineiden hyväksymistä koskeville hakemuksille, jotka on jätetty direktiivin 70/524/ETY mukaisesti ennen asetuksen (EY) N:o 1831/2003 soveltamispäivää.
            
         
               (3)
            
            
               Nikarbatsiinin hyväksymistä broilerien rehun lisäaineeksi koskeva hakemus on jätetty ennen asetuksen (EY) N:o 1831/2003 soveltamispäivää.
            
         
               (4)
            
            
               Direktiivin 70/524/ETY 4 artiklan 4 kohdan mukaiset kyseistä hakemusta koskevat alustavat huomautukset toimitettiin komissiolle ennen asetuksen (EY) N:o 1831/2003 soveltamispäivää. Siksi hakemusta käsitellään edelleen direktiivin 70/524/ETY 4 artiklan mukaisesti.
            
         
               (5)
            
            
               Nikarbatsiinin (CAS-numero 330-95-0) liikkeeseen laskemisesta vastaava henkilö jätti direktiivin 70/524/ETY 4 artiklan mukaisesti hakemuksen, jolla haetaan valmisteen hyväksymistä kymmeneksi vuodeksi broilerien ruokinnassa käytettävänä kokkidiostaattina.
            
         
               (6)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 10 päivänä maaliskuuta 2010 antamassaan lausunnossa (3), että nikarbatsiinilla ei ole haitallista vaikutusta eläinten tai ihmisten terveyteen tai ympäristöön ja että kyseinen lisäaine on tehokas kokkiodioosin torjumiseksi broilereissa. Nikarbatsiiniin liittyvä epäpuhtaus, p-nitroaniliini, johtaa aineen mahdollisiin jäämiin, joten elintarviketurvallisuusviranomainen suosittelee, että epäpuhtauspitoisuus rajoitettaisiin alhaisimmalle saavutettavissa olevalle tasolle.
            
         
               (7)
            
            
               Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi lisäaineen käyttö tämän asetuksen liitteessä esitetyn mukaisesti olisi hyväksyttävä. Elintarvikeviranomaisen lausunto huomioon ottaen on kuitenkin tarpeen rajoittaa epäpuhtauden (p-nitroaniliinin) pitoisuuden tasoa. Jotta tuottajilla ja käyttäjillä olisi aikaa mukautua, on aiheellista ryhtyä soveltamaan rajoitusta kolme vuotta tämän asetuksen soveltamisen jälkeen.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”kokkidiostaatit ja muut lääkeaineet” kuuluvan liitteessä mainitun valmisteen käyttö lisäaineena eläinten ruokinnassa kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä lokakuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 270, 14.12.1970, s. 1.
   
      (2)  EUVL L 268, 18.10.2003, s. 29.
   
      (3)  EFSA Journal 2010, 8(3):1551.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut säännökset
               
               
                  Hyväksynnän voimassaolo päättyy
               
               
                  Jäämien enimmäismäärät asianomaisessa eläinperäisessä elintarvikkeessa
               
            
                  mg tehoainetta / kg täysrehua, kosteuspitoisuus 12 %
               
            
                  
                     Kokkidiostaatit ja muut lääkeaineet
                  
               
            
                  5 1 774
               
               
                  Phibro Animal Health s.a. Belgium
               
               
                  Nikarbatsiini 250 g/kg
               
               
                  
                               
                           
                           
                              
                                 Lisäaineen koostumus
                              
                              Nikarbatsiini: 250 g/kg
                              Steariinihappo: 126 ± 5 % g/kg
                              Polysorbaatti 20: 13,90 ± 10 % g/kg
                              Vehnärehujauho 100 %:iin
                           
                        
                               
                           
                           
                              
                                 Vaikuttava aine
                              
                              Nikarbatsiini, C19H18N6O6.
                              CAS-numero: 330-95-0
                              1,3-bis(4-nitrofenyyli)urean ja 4,6-dimetyyli-2-pyrimidinolin ekvimolekulaarinen kompleksi, rakeena
                              Kemiallisesti samantyyppiset epäpuhtaudet: p-nitroaniliini: ≤ 0,3 %
                           
                        
               
                  Broilerit
               
               
                  —
               
               
                  125
               
               
                  125
               
               
                  
                              1.
                           
                           
                              Käyttö kielletty vähintään 1 vrk ennen teurastusta
                           
                        
                              2.
                           
                           
                              Nikarbatsiinia ei saa sekoittaa muiden kokkidiostaattien kanssa narasiinia lukuun ottamatta.
                           
                        
                              3.
                           
                           
                              Lisäaine on sekoitettava rehuseokseen esiseoksena.
                           
                        
                              4.
                           
                           
                              26. lokakuuta 2013 p-nitroaniliinin pitoisuuden on oltava ≤ 0,1 %.
                           
                        
                              5.
                           
                           
                              Hyväksynnän haltijan on laadittava ja toteutettava myynnin jälkeinen ohjelma, jolla seurataan bakteeri- ja Eimeria spp. -resistenssiä.
                           
                        
               
                  26 lokakuuta 2020
               
               
                  
                               
                           
                           
                              15 000 μg dinitrokarbaniliidiä (DNC)/kg tuoretta maksaa
                           
                        
                               
                           
                           
                              6 000 μg DNC:tä/kg tuoretta munuaista
                           
                        
                               
                           
                           
                              4 000 μg DNC:tä/kg tuoretta lihasta ja tuoretta ihoa/rasvaa.